To tyskere på vej til Norge kom tirsdag aften i knibe, da deres sejlbåd sank i Skagerrak nord for Skagen. De slog alarm over radioen klokken 22.42, og søværnet satte ind med redningsmandskab og en helikopter, fortæller den vagthavende officer hos Søværnets Operative Kommando. - De var kravlet i redningsbåden og kaldte efter hjælp, lyder det fra officeren. Med sig på den gamle sejlbåd havde de en hund, der også nåede med i redningsbåden, før båden gik ned på det dybe vand. Ingen helikopteren og mandskabet fra redningsstationen i Skagen nåede frem, kom et skib i nærheden til undsætning. - Et civilt skib, der ligger i området, sejler over og samler dem op og tager dem med til Hirtshals. Alle har det godt, siger den vagthavende officer.

Opsummering:
To sejlere og deres hund var i havsnød tirsdag aften.